  Туспуктэм: Удмуртиысь тазалыкез утнъя министерстволэн пресс-службаез Майя Бывальцева 2022-тӥ ар пумозь Глазовысь ёроскуспо эмъюртын адямиосты но вузъёсты нуллӥсь сизьым лифтъёсты воштозы. Со понна элькун коньдэтысь 24 миллион манетлэсь трос коньдон висъязы. Кыксэ воштыны кутскизы ни. Со сярысь Удмуртиысь тазалыкез утёнъя министерстволэн прес-службаез ивортӥз. Эмъюртлэн валтӥсь эмчиез Екатерина Семеновых верамъя, укмыс лифтъёс пӧлысь али кыкез гинэ ужало, соин ик выльдӥськон кемалась кулэ ни вал. « Стационарлэн сизьым этажъем юртаз лифтъёс эмчиослы но, пациентъёслы но кулэ. Соосты воштон – стационарез выльдонлэн одӥгез валтӥсь люкетэз » Екатерина Семеновых, Глазовысь ёроскуспо эмъюртлэн валтӥсь эмчиез Эмъюртэз тупатъян 2021-тӥ арын кутскиз. Сизьым этажъем стационарын укноосты воштӥзы, хирурги ёзэтъёсын тупатън ужъёсты быдэстӥзы. «Здравоохранение» йӧскалык ӵектосъя выль рентген-аппрат но кык флюорограх пуктӥзы. Глазовысь ёроскуспо эмъюртэз выльдонлэсь кулэлыксэ Россилэн премьер-министрез Михаил Мишустин Удмуртие вуылыку эскеризы.  « Туннэ со элькунысь одӥгез тужгес бадӟымез эмъяськонни, татын 106 сюрс 700 адями эмъюрттэт басьтэ. Со юрттэт туала но умой интыын сётӥськыны кулэ. Али ми та ӵектосэз вуоно арлы адресной целевой федерал программае пыртон борын ужаськом» Александр Бречалов, Удмуртилэн тӧроез Тодэ вайытом, азьвылгес Грак ёросысь эмъюртэз рос-прос тупатъяны кутскизы.  Тегъёс: Удмуртия эмъяськонниос Глазов тупатъянужъёс  